Стойността се докладва, като се приложи коефициент α от 1,4 съгласно член 274, параграф 2 от РКИ.
 Както е определено с член 429в, параграф 1 от РКИ, институциите могат да вземат предвид ефекта на договорите за новация и другите споразумения за нетиране в съответствие с член 295 от РКИ. Не се прилага кръстосано нетиране на продукти. Независимо от това институциите могат да нетират в продуктовата категория, посочена в член 272, точка 25, буква в) от РКИ, и кредитните деривати, когато те са предмет на договорно споразумение за кръстосано нетиране на продукти, посочено в член 295, буква в) от РКИ.
 Институциите включват всички кредитни деривати, а не само тези в търговския портфейл.
 В това поле институциите не включват договорите, измерени чрез прилагане на опростения стандартизиран подход или метода на първоначалната експозиция.
 {0065;0010}
 (-) Ефект на признаването на обезпечение в NICA върху сделките с КЦК, обект на клиринг за клиенти (СПКРК — разменна стойност)
 Член 429в, параграф 4 от РКИ
 Прилагане на дерогацията по член 429в, параграф 4 от РКИ по отношение на изчисляването на разменната стойност за договори за деривати с клиенти, по които клирингът е извършен от КЦК. Стойността се докладва, като се приложи коефициент α от 1,4 съгласно член 274, параграф 2 от РКИ.
 Институциите включват докладваната в това поле стойност и в {0061;0010}, все едно че не се прилага дерогация.
 {0071;0010}
 (-) Ефект на допустимия получен вариационен маржин в парични средства, приспаднат от пазарната стойност на дериватите (СПКРК — разменна стойност)
 Член 429в, параграф 3 от РКИ
 Вариационният маржин, получен в парични средства от контрагента и който по силата на член 429в, параграф 3 от РКИ може да бъде приспаднат от частта от стойността на експозицията, представляваща разменна стойност. Стойността се докладва, като се приложи коефициент α от 1,4 съгласно член 274, параграф 2 от РКИ.
 Не се докладват вариационните маржини, получени в парични средства по изключената по силата на член 429а, параграф 1, буква ж) от РКИ част от експозициите към ЦК.
 Институциите включват докладваната в това поле стойност и в {0061;0010}, все едно че не имало приспадане на вариационния маржин, получен в парични средства.
 {0081;0010}
 (-) Ефект на изключената част от експозициите към ЦК по сделки, обект на клиринг за клиенти (СПКРК — разменна стойност)
 Член 429а, параграф 1, буква ж) от РКИ
 Частта от разменната стойност на изключените експозиции към КЦК по сделки с деривати, обект на клиринг за клиенти, при условие че тези позиции удовлетворяват условията по член 306, параграф 1, буква в) от РКИ. Тази стойност се докладва, без да се приспада вариационният маржин, получен в парични средства по тази част. Стойността се докладва, като се приложи коефициент α от 1,4 съгласно член 274, параграф 2 от РКИ.
 Институциите включват докладваната в това поле стойност и в {0061;0010}, все едно че не е имало изключване.
 {0091;0010}
 Деривати: Вноска за потенциалната бъдеща експозиция по СПКРК (множител 1)
 Член 429в, параграф 5 от РКИ
 Потенциална бъдеща експозиция съгласно член 278 от РКИ, като се приема множител 1, т.е. без прилагане на дерогацията по член 429в,